b'\n_START_ARTICLE_\nMakaron\xc5\xb3 salotos\n_START_PARAGRAPH_\nMakaron\xc5\xb3 salotos \xe2\x80\x93 salotos, kuri\xc5\xb3 pagrind\xc4\x85 sudaro viena ar daugiau makaron\xc5\xb3 r\xc5\xab\xc5\xa1i\xc5\xb3, da\xc5\xbeniausiai pagardintos aliejumi, majonezo ir kitais pada\xc5\xbeais. Paprastai patiekiamos kaip u\xc5\xbekandis, garnyras arba pagrindinis patiekalas. Makaron\xc5\xb3 salotos da\xc5\xbenai ruo\xc5\xa1iamos pavasar\xc4\xaf ar vasar\xc4\x85, bet gali b\xc5\xabti patiekiamos i\xc5\xa1tisus metus. Diskutuojama d\xc4\x97l to, ar makaron\xc5\xb3 salotos tikrai yra \xe2\x80\x9esalotos\xe2\x80\x9c, nes jose pagrindinis ingredientas  yra makaronai, o ne dar\xc5\xbeov\xc4\x97s._NEWLINE_Salotoms gaminti naudojamos sudedamosios dalys labai skiriasi, priklausomai nuo regiono, restorano, sezono ar virtuv\xc4\x97s \xc5\xa1efo. Salotos gali b\xc5\xabti visi\xc5\xa1kai paprastos, kaip \xc5\xa1alti makaronai, sumai\xc5\xa1yti su majonezu, arba sud\xc4\x97tingesn\xc4\x97s, kai derinamos kelios r\xc5\xab\xc5\xa1ys makaron\xc5\xb3 su \xc4\xafvairiais pada\xc5\xbeais, \xc5\xa1vie\xc5\xbeiais, konservuotais arba virtais ingredientais. Prie \xc4\xafprast\xc5\xb3 makaron\xc5\xb3 pridedami ditalini makaronai, dar\xc5\xbeov\xc4\x97s, ank\xc5\xa1tiniai augalai, s\xc5\xabriai, rie\xc5\xa1utai, \xc5\xbeolel\xc4\x97s, prieskoniai, m\xc4\x97sa, pauk\xc5\xa1tiena arba j\xc5\xabros g\xc4\x97ryb\xc4\x97s. Brokoliai, morkos, kukur\xc5\xabzai, agurkai, alyvuog\xc4\x97s, svog\xc5\xabnai, pupel\xc4\x97s, avin\xc5\xbeirniai, pipirai ir parmezano arba fetos s\xc5\xabriai yra populiar\xc5\xabs ingredientai, paprastai esantys \xc5\xa0iaur\xc4\x97s Amerikos salot\xc5\xb3 baruose._NEWLINE_Da\xc5\xbenai rekomenduojama i\xc5\xa1virtus makaronus, kad jie nesulipt\xc5\xb3, nuskalauti prie\xc5\xa1 dedant \xc4\xaf salotas. Galima alternatyva \xe2\x80\x93 \xc4\xaf makaronus \xc4\xafmai\xc5\xa1oma aliejaus (pvz., alyvuogi\xc5\xb3 aliejaus), be to, makaronai paskleid\xc5\xbeiami atv\xc4\x97sti ir jie nesulimpa d\xc4\x97l aliejumi padengto pavir\xc5\xa1iaus.'